## El Consell actualitza la normativa sobre contractació de personal expert per a ensenyances de formació professional, artístiques, idiomes i esportives en centres públics

*** L’objectiu és establir un marc normatiu que oferisca resposta a les demandes de l’ordenació del sistema educatiu**

**València.**

El Consell ha aprovat el decret que regula el règim de contractació d’experts del sector productiu per a impartir les ensenyances de Formació Professional, així com la contractació del professorat especialista en ensenyances artístiques, idiomes i ensenyances esportives, en els centres públics no universitaris dependents de la Conselleria d’Educació.

El decret pretén servir d’instrument per a establir un marc normatiu que oferisca resposta a les demandes de l’ordenació del sistema educatiu i regule així els requisits que ha de complir el professorat especialista i el personal expert professional.

Així mateix, també regula el marc de selecció i de contractació, les retribucions que s’han de percebre i les funcions que cal desenrotllar, així com els drets, obligacions i les formes d’extinció dels contractes.

Esta nova normativa, que actualitza un decret de l’any 1997, entrarà en vigor l’endemà de la seua publicació en el *Diari Oficial de la Generalitat Valenciana.*

Fecha: 25/06/2025